recursal/SuperWikiNEXT-32B huggingface dataset:
**Mount Mansfield** is die hoogste berg in die Amerikaanse deelstaat Vermont. Sy hoogste piek in die dorp Underhill is op 4 393 voet (1 339 meter) bo seevlak.

Die berg lyk baie op 'n menslike gesig mits dit vanuit die weste bekyk word, met 'n duidelike voorkop, neus, lippe, ken (die hoogste piek) en 'n adamsappel. Hierdie kenmerke is duidelik sigbaar wanneer die berg vanuit die ooste in 'n westelike rigting bekyk word.

Mount Mansfield is een van die twee plekke in Vermont waar egte toendra uit die Ystydperk bewaar gebly het. 'n Paar akkers toendra kan op Camel's Hump net suid van die berg besigtig word, maar die toendra op die hoogste bergspits van Mount Mansfield beslaan 'n verdere 200 akkers of wat.

Die berg dien as 'n ontspanningsgebied, maar word ook vir kommersiële doeleindes gebruik. Die bergspits huisves uitsaaitorings vir 'n aantal plaaslike radio- en televisiestasies. Mount Mansfield spog met talle voetslaanpaaie, waaronder die *Long Trail*, wat deur die hoofrantlyn loop. Daarnaas word die oostelike helling van Mount Mansfield deur die Stowe-bergoord vir sowel skisport as toerisme gebruik, met 'n tolpad vir motorvervoer.


|  | Deelstaat Vermont |
| --- | --- |
| Onderwerpe | Grondwet | 
Kultuur | 
Geografie | 
Regering | 
Geskiedenis | 
Ekonomie | 
Stede | 
Nedersettings in Vermont |
| **Hoofstad** | Montpelier |
| **Streke** | Champlainvallei | 
Groen Berge | 
Mount Mansfield | 
Northeast Kingdom |
| **Distrikte** | Addison | 
Bennington | 
Caledonia | 
Chittenden | 
Essex | 
Franklin | 
Grand Isle | 
Lamoille | 
Orange | 
Orleans | 
Rutland | 
Washington | 
Windham | 
Windsor |
| **Stede** | Barre | 
Burlington | 
Montpelier | 
Newport | 
Rutland | 
South Burlington | 
St. Albans | 
Vergennes | 
Winooski |
| **Dorpe** | Bennington |
Calais |
Stowe |
Williston |
**Angel Bismark Curiel** (geb. 16 Oktober 1995) is 'n Amerikaanse akteur. Hy het in *America Adrift* (2016), *Louie's Brother Peter* (2017), *Night Comes On* (2018), *Monsters and Men* (2018) en *Ashes* (2018) verskyn. Hy het in 2018 onder nasionale aandag gekom vir sy uitbeelding as Lil Papi Evangelista op FX se gewilde televisiedramareeks *Pose*. In die herfs van 2019 is sy jongste film, *Critical Thinking*, vrygestel.

Biografie
---------

Curiel het grootgeword in Liberty City, wat hy beskryf as 'n rowwe deel van Miami. Hy het Miami Arts Charter School, 'n handvesskool vir uitvoerende en beeldende kunste, bygewoon, waar hy in die moeilikheid beland het omdat hy klasse as 'n klas-nar ontwrig het, en vir stokkiesdraai. Hy is by die Pace Universiteit aanvaar om drama te studeer, en nadat hy hoërskool gegradueer het, het hy na New York verhuis.

Curiel het asma en 'n hartgeruis; hy het gepraat oor die feit dat hy baie versigtig is om terug te gaan na die filmseisoen 3 van *Pose* tydens die Covid-19-pandemie in New York City, as een van die eerste TV-programme wat verfilming in die stad hervat het.

Filmografie
-----------

* *American Adrift* (2016)
* *Night Comes On* (2018)
* *Pose* (2018–2021)
* *Monsters and Men* (2018)
* *Critical Thinking* (2020)
Die MMA-vegter CM Punk se moutatoe.
’n Moutatoe met twee fenikse as deel van ’n vollyftatoe.
’n **Moutatoe** of **volarmtatoe** (Engels: *sleeve tattoo*) is ’n omvattende tatoeëermerk of ’n versameling kleiner tatoes met ’n gemeenskaplike tema wat iemand se hele arm bedek, gewoonlik van die skouer tot die pols.

Daar is ’n verskil tussen ’n arm vol tatoes en ’n moutatoe. Laasgenoemde het ’n gemeenskaplike tema, terwyl eersgenoemde tatoes in verskillende style bevat wat nie met mekaar verband hou nie.

Die term "mou" verwys na die ooreenkoms met die mou van ’n langmouhemp. Half- of kwartmoutatoes is tatoeëermerke wat net ’n deel van die arm bedek, bo of onder die elmboog. ’n Halfmoutatoe bedek die hele bo- of anderarm, terwyl ’n kwartmoutatoe gewoonlik van die skouer halfpad na die elmboog strek.

Moutatoes is ’n samewerking tussen ’n tatoekunstenaar en ’n kliënt om ’n persoonlike en eenvormige kunstema te skep. Soms word ’n moutatoe geskep deur ’n klomp kleiner tatoes aan iemand se arm met agtergrondtatoeëring te verbind. ’n Beplande moutatoe verg ure se werk en kan maande of jare duur om te voltooi.
Die huidige (2014) bevelvoerder van die Chinese Vloot: Admiraal Wu Shengli.
Die **Vloot van die Volksbevrydingsleër** (afgekort as "PLAN" van die Engelse naam *People's Liberation Army Navy*) is die seemag van die Volksrepubliek China.

Ontstaan
--------

Vloot van die Volksbevrydingsleër word kort na die Chinese Burgeroorlog met behulp van die Sowjetunie gestig, maar bly gedurende die volgende dekades relatief klein en swak omrede die militêre sterkte van die grondmagte baie belangriker geag word. Die Vloot was dan ook beperk tot die kuswaters en riviere. In die jare negentig begin China egter flink te investeer in sy Vloot, waar dit in die 21e eeu uitbrei tot die grootste in Asië.

Grootte
-------

Die Chinese Vloot het ongeveer 255 000 manskappe, waaronder 10 000 mariniers en 26 000 personeellede in die vlootlugmag. Per tonnemaat is dit naas die Amerikaanse Vloot die grootste seemoondheid ter wêreld. Tog het hulle – net soos die lug- en grondmag – nog 'n groot tegnologiese en taktiese agterstand op Japan en die VSA. Ondanks die enorme numeriese oorwig is die Chinese en die Japannese Vlote volgens kenners in 2014 ongeveer ewe sterk.

Rol
---

Met die aanwesigheid van groter skepe in die nabygeleë seë wil die land sy militêre mag toon aan lande waarmee hul in dispuut is, soos Taiwan en Japan, en die Verenigde State, wie se vlote sterk aanwesig is in die streek. Boonop het China gegroei tot 'n ekonomiese reus, en moet hy dus sy handels- en energiebevoorradingsroetes beskerm.

In 1975 besluit Mao egter weer dat China 'n sterk Vloot moes hê teen die Sowjetvloot, wat in die ooste sterk aan die uitbrei was, en Japan, wat 'n sterk seemoondheid aan die uitbou was. In 1980 kom Deng Xiaoping aan bewind, en bevestig dat die vloot slegs 'n verdedigende funksie het en homself tot sy kuswaters moes beperk. Later speel die Vloot 'n groter rol omdat hulle China se gebiedseise op 'n aantal eilande aan die kus, veral Taiwan, moes beskerm. Daar geword weer 'n marinierskorps gestig en by die Suidseevloot ingelyf, om vir die besetting van eilande te begin oefen. Meer en meer eie skepe word gebou, waaronder die eerste Chinese kernduikboot.

'n Tipe 094I-kernduikboot onderweg in 1993.
'n Tipe 052D-torpedojaer vasgemeer by die eiland Changxing in April 2014.
Catherine Taylor in 1954.
**Catherine Dorothea Taylor** (gebore Sharpe, Birmingham, 4 Februarie 1914 – Kaapstad, 9 April 1992) was 'n Suid-Afrikaanse politikus en die Verenigde Party se Volksraadslid vir Wynberg van 31 Julie 1963, toe sy in 'n tussenverkiesing gewen het, tot sy in 1974 uit die VP bedank het oor die party se deelname aan die omstrede Schlebush-kommissie.

Persoonlike besonderhede
------------------------

Toe sy twee jaar oud was, kom Taylor saam met haar vader, die aartsdeken Harold Stephen Sharpe, na Suider-Afrika waar hy om die beurt aartsdeken van Basoetoland, Pretoria en Suidwes-Afrika was tussen 1916 en 1937. In 1932 matrikuleer sy aan die St. Mary's Diocesan School for Girls in Pretoria en gaan studeer in Engeland aan die Bristol-universiteit in filosofie, tale, sielkunde en geskiedenis.

Op 5 September 1939, toevallig dieselfde dag waarop genl. Jan Smuts vir genl. J.B.M. Hertzog as premier opgevolg en die dag voordat Suid-Afrika oorlog teen Duitsland verklaar het aan die begin van die Tweede Wêreldoorlog, trou Taylor in Kaapstad met Lance Gordon Taylor. Twee seuns is uit die huwelik gebore: Michael sou 'n verslaggewer en skakelwesekonsultant word en Nicholas (Nick) 'n sanger van kabaret en ligte musiek, waaronder treffers soos "Liefde is 'n stille rivierstroom".

Politieke loopbaan
------------------

Taylor word in 1954 lid van die Kaaplandse Provinsiale Raad vir Wynberg en dien twee jaar as hoofsweep voordat sy voorsitter van die partykoukus en adjunkleier in die raad word. Op 31 Julie 1963 wen sy die tussenverkiesing vir die Volksraadsetel in dieselfde kiesafdeling teen P.J. Wolmarans van die Nasionale Party en D.B. Molteno van die Progressiewe Party met 'n meerderheid van 2 151 stemme bo Wolmarans. In 1966 se algemene verkiesing vergroot sy haar meerderheid, dié keer net teen die N.P. se G.P. van Zyl, tot 3 422. In 1970 vaar sy selfs beter en klop die N.P. se A. Koch met 'n meerderheid van 4 836. Van 1970 tot 1973 was sy die V.P. se woordvoerder oor onderwys.

Bedank uit V.P.
---------------

Sy besluit egter voor die algemene verkiesing van 1974 om haar nie weer in Wynberg verkiesbaar te stel nie en bedank uiteindelik uit die Verenigde Party oor hulle deelname aan die Schlebusch-kommissie. Hoewel sy die party se skaduminister van onderwys was, het die partyleier, sir De Villiers Graaff, haar nie afgevaardig om namens die VP in dié kommissie te dien nie. Hierna skryf sy haar outobiografie, *If Courage Goes. My twenty years in South African politics*, wat in 1976 deur Macmillan South Africa uitgegee is.

Bronne
------

* Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
* Taylor, Catherine. 1976. *If courage goes. My twenty years in South African politics*. Johannesburg: Macmillan South Africa.

|  |  |
| --- | --- |
| Normdata Edit this at Wikidata | 
* ISNI: 0000 0000 4883 7257
* LCCN: no2006011611
* NTA: 326934472
* SNAC: w6155wb0
* VIAF: 34202237
* WorldCat Identities: lccn-no2006011611

 |
**RSC Anderlecht** is 'n Belgiese sokkerspan in die Brusselse munisipaliteit Anderlecht, wat in die Eerste klasse speel. Die span se tuisveld is die Lotto Park (kapasiteit: 21 500).
*Anderlecht* is die gewildste en suksesvolste span in België. Die klub het sterk mededinging met Standard Luik (die gewildste span in Wallonië) en wedstryde tussen beide spanne staan bekend as The Big Clash.

Erelys
------

* **Kampioen van België (33)**

1946/47, 1948/49, 1949/50, 1950/51, 1953/54, 1954/55, 1955/56, 1958/59, 1961/62, 1963/64, 1964/65, 1965/66, 1966/67, 1967/68, 1971/72, 1973/74, 1980/81, 1984/85, 1985/86, 1986/87, 1990/91, 1992/93, 1993/94, 1994/95, 1999/00, 2000/01, 2003/04, 2005/06, 2006/07, 2009/10, 2011/12, 2012/13, 2013/14
(naaswenner (20): 1943/44, 1947/48, 1952/53, 1956/57, 1959/60, 1975/76, 1976/77, 1977/78, 1978/79, 1981/82, 1982/83, 1983/84, 1988/89, 1989/90, 1991/92, 1995/96, 2002/03, 2004/05, 2007/08, 2008/09)
* **Beker van België (9)**

1965, 1972, 1973, 1975, 1976, 1988, 1989, 1994, 2008
(naaswenner (3): 1966, 1977, 1997)
* **Belgiese Supercup (9)**

1985, 1987, 1993, 1995, 2000, 2001, 2006, 2007, 2010, 2012, 2013, 2014
(naaswenner (7): 1981, 1986, 1988, 1991, 1994, 2004, 2008)
* **Europese Bekerwenner-beker (2)**

1976, 1978
(naaswenner (2): 1977, 1990)
* **UEFA-beker (1)**

1983
(naaswenner (2): 1970, 1984)
* **Europese Supercup (2)**

1976, 1978

Bekende sokkerspelers en afrigters
----------------------------------

### Spelers

Sjabloon:Fs start
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs mid
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs player
Sjabloon:Fs end

### Afrigters

* Johan Boskamp
* Raymond Goethals
* Georg Kessler
* Aad de Mos

|  |  |
| --- | --- |
| Normdata Edit this at Wikidata | 
* GND: 16090820-6
* ISNI: 0000 0001 0735 7887
* LCCN: n78082344
* VIAF: 160028721
* WorldCat Identities: lccn-n78082344

 |
**Bernard Aton IV Trencavel** († 1129) was 'n Burggraaf van Albi en van Nîmes vanaf 1074 tot 1129, en 'n Burggraaf van Carcassonne, van Béziers en Agde vanaf 1099 tot 1129. Hy was die seun van Raymond-Bernard Trencavel, Burggraaf van Albi en Nîmes, en Ermengarde, Burggravin van Carcassonne, Béziers en Agde

Biografie
---------

As opvolger van Burggraaf Albi een Nîmes deur sy vader, het hy ook die Burggraafskap van Carcassonne, Béziers, Agde en van Razès van sy moeder, Ermengarde, suster van die laaste Graaf van Carcassonne, Raymond Rogier, bekom. Hy het die Cité de Carcassonne in 1082 herower na 'n plundertog teen die ander aanspraakmakers, maar sy moeder het die burggraaf titel behou en het dit aan Raimond Berengarius III, Graaf van Barcelona belowe na die dood van sy vader Raymond Berengarius II. Maar Bernard-Aton het sy mag in die gebied gevestig. In 1093 het , Raymond Berengarius III mondig geword en gepoog om Carcassonne te herbekom.

In 1101 het hy na die Heilige Land vertrek en het Raymond Berengarius III Carcassonne beset. Toe Bernard Aton in 1105 terugkeer het hy Carcassonne, Razès en Lauraguais teruggeneem. Hy het hom gewraak op die inwoners wat die Graaf van Barcelona gehuisves het en wat die terugkeer van Raymond Berengarius III versoek het. In 1112 het die leër van Barcelona Carcassonne en Bernard-Aton lastig geval maar Richard van Millau, Aartsbiskop van Narbonne het tussenbeide getree en Graaf van Barcelona oortuig om 'n ommekeer te maak. Bernard Aton het hierna 'n bondgenootskap gesluit met Alphonse Jourdain, Graaf van Toulouse, teen die Graaf van Barcelona. In 1120 het die inwoners geweier om Bernard-Aton in die stad toe te laat. Laasgenoemde het hom beroep op die Graaf van Toulouse, Alphonse Jourdain maar dié was in 'n styd gewikkel met die Hertog van Akwitanië. Hy help Bernard-Aton eers in 1124 om die cité te herower. In 1127 draai hy egter teen Alphonse wat poog om sy domein uit te beri deur Burgraaf van Nîmes te word. Hy het sy dogter met Rostaing van Posquières, 'n seigneur van Nîmois, laat trou om sy netwrk van vetrouelinge op te bou. Alphonse Jourdain dring nie verder op sy ambisies aan nei en trek terug.

Bernard-Aton is in 1129 oorlde en sy drie seuns het sy Burggraafskappe onder hulle verdeel.

Huwelik en kinders
------------------

Hy is in 1083 met Cécile van Provence († 1150), dogter van Bertrand II, Graaf van Provence, en Mathilde getroud. Uit die huwelik is gebore :

* Rogier Ier († 1150), Burggraaf van Carcassonne en van Albi
* Bernard Aton V († 1159), Burggraaf van Agde een van Nîmes
* Raimond I († 1167), Burggraaf van Béziers
* Ermengarde († 1156), getroud in 1110 met Gauzfred, Burgraaf van Roussillon
* Metteline, getroud in 1105 met Arnaud de Béziers-Sauvian
* Ermessinde, getroud in 1121 met Rostaing de Posquières
* Pagane

Bibliografie
------------

* Jean-Luc Déjean, Les comtes de Toulouse (1050-1250), 1979, p. 136 en 144-5
* Foundation for Medieval Genealogy : Bernard Aton IV Trencavel
Kolwyntjies
**Gebak** is 'n manier van voedsel-gaarmaak waar droë hitte op 'n langdurige manier reageer deur konveksie, en nie deur termiese straling nie, gewoonlik in 'n oond, sowel as warm as en stene. Sodra die verlangde temperatuur binne die verwarmingsinstrument bereik is, word die kos daarbinne geplaas en gebak vir 'n spesifieke verloop van tyd. Dit word hoofsaaklik gebruik in die voorbereiding van brood, koeke, deeg en pasteie, sowel as terte en klein gebak. Hierdie items word verkoop in 'n bakkery of tuisnywerhede. 'n Persoon wat gebak voorberei word na verwys as 'n bakker. In teenstelling met ander gaarmaakmetodes, wysig gebak nie die voedingswaarde van die voedsel nie. Braai en souteer verander die vet en kalorieë-inhoud van die voedsel. 

Baie kommersiële oonde verskaf die gebruiker met twee verwarmingselemente: een vir bak, waar konveksie en geleiding gebruik word om die kos te verhit, en een vir braai, waar bestraling gebruik word. 

|  |  |
| --- | --- |
|  | Wikimedia Commons bevat media in verband met ***Gebak***. |
| **Vlug in die Namib** |
| --- |
| **Outeur** | Henno Martin |
| **Land** | Suid-Afrika |
| **Taal** | Afrikaans |
| **Uitgewer** | Tafelberg Uitgewers Ltd. |
| **Uitgegee** | 1959 |
| **Voorloper**  | *Wenn es Krieg gibt, gehen wir in die Wüste* |
| Letterkunde-portaal |

**Vlug in die Namib** is ’n ware avontuurverhaal deur Henno Martin. Dit speel af tydens die Tweede Wêreldoorlog in die destydse Suidwes-Afrika (nou Namibië) toe die Suid-Afrikaanse regering besluit het om alle Duitse onderdane te interneer. Twee jong Duitsers met doktorsgrade in die geologie, Henno Martin en Hermann Korn, wat beide maar kort tevore in die land aangekom het, was vasbeslote dat dit nie hul lot gaan wees nie. Hulle besluit om vir die duur van die oorlog die Namibwoestyn hul tuiste te maak. Met ’n vragmotor gelaai met alles wat hulle as noodsaaklik geag het, het hulle saam met hul hond Otto in die vallei van die Kuisebrivier gaan wegkruip. Die boek handel nie alleen oor die fisiese gevare van die lewe in die woestyn nie, maar ook oor die geestespanninge wat eensaamheid en afgesonderdheid oplewer. Martin skets die lewe in die Namib deur die oë van ’n vlugteling, wetenskaplike, filosoof en natuurliefhebber. 

Die boek is aanvanklik in 1956 in Duitsland uitgegee onder die titel **Wenn es Krieg gibt, gehen wir in die Wüste**. In 1959 het die eerste Afrikaanse uitgawe verskyn en het daarna verskeie herdrukke beleef. Die boek is jare lank as leesboek deur Afrikaanstalige junior hoërskoolleerlinge gebruik. In 2002 is die boek in Engels vertaal met die titel **The Sheltering Desert**.

Henno Martin (Freiburg, 15.3.1910 - Göttingen, 7.1.1998) was professor in Kaapstad en Sao Paulo en later professor in die geologie en paleontologie aan die Universiteit van Göttingen.

Bibliografie
------------

* *Allgemeine Zeitung* (Windhoek), 13 Maart 1998
* Martin, Henno: Vlug in die Namib. ’n Robinsonade in die woestyn. Uit die Duits vertaal en verkort deur S. Vivier. Kaapstad: Tafelberg, 1959.
* Martin, Henno: Wenn es Krieg gibt, gehen wir in die Wüste. Eine Robinsonade in der Namib. Stuttgart: Union Verlag, 1956
In die Sumeriese mitologie was **Anoe** (ook **An**, van die Sumeriese woord *an* vir "lug" of "hemel") ’n god van die lug, hemel en sterrebeelde, en die koning van die gode, geeste en demone. Hy het in die hoogste streke van die hemel gewoon. Daar is geglo hy het die mag gehad om dié wat misdaad gepleeg het te oordeel en dat hy die sterre geskep het as soldate om die boses te vernietig. Sy simbool was die koninklike tiara. Sy dienaar en minister was die god Ilabrat.

Sumeriese mitologie
-------------------

An was in die Sumeriese goderyk die koepel wat die plat aarde bedek het; buite dié koepel was die oerwater bekend as Tiamat.

Die teken *An* is ook gebruik vir die hemel en daarom is dit nie altyd in geskrifte duidelik of die god of die hemel bedoel word nie. Die Akkadiërs het An geërf as die god van die hemel onder die naam *Anoe*. Die Akkadiese wigskrifteken dingir kan óf na Anoe óf na die Akkadiese woord vir "god", *iloe*, verwys.

Assiries-Babiloniese mitologie
------------------------------

In die Assiries-Babiloniese mitologie is Anoe beskou as die plaaslike god van Oeroek, Enlil as die god van Nippoer en Ea as die god van Eridoe. Elkeen van dié drie was in sy kultussentrum die belangrikste god. 

Hul vereniging in ’n triade (groep van drie gode) dui op die kombinering van die drie verskillende panteons in ’n enkele geheel. Die drie het ook elk oor ’n deel van die uitspansel regeer: onderskeidelik die noordelike, middelste en suidelike streek. 

Anoe word selde in die godsdienstige himnes voorgestel as ’n mag aan wie ’n persoonlike versoek gerig kan word. Sy naam was eintlik nie veel meer as ’n algemene sinoniem vir die hemel nie, en selfs sy titel as koning van die gode het nie ’n persoonlike aanslag nie. ’n Metgesel, Antoem (of soms Anatoem), is aan hom toegeken volgens die teorie dat elke god ’n vroulike metgesel moet hê. Anoe het egter so baie tyd op aarde deurgebring om die Sumeriërs te beskerm dat hy haar alleen in die hemel gelos het. Hy ontmoet toe vir Innin, wat hy hernoem het tot Innan, of "koningin van die hemel". Sy was later as Isjtar bekend. Anoe het gewoonlik in haar tempel gewoon en het selde teruggegaan hemel toe. Sommige skrywers identifiseer Isjtar as die dogter van Anoe.

Anoe word ook genoem in die epiese mite oor Gilgamesj, en is ’n belangrike karakter daarin.
‘n RPG-7
Die **RPG-7** (Russies: РПГ-7, Ручной Противотанковый Гранатомёт, geromaniseer: *Ruchnoy Protivotankoviy Granatomyot*) is 'n draagbare, herbruikbare, ongeleide, skouergelanseerde anti-tenk, vuurpylaangedrewe granaat.  Die RPG-7 en sy voorganger, die RPG-2, is in die Sowjetunie ontwerp, en word nou deur die Russiese maatskappy Bazalt vervaardig. Die wapen het die GRAU-indeks (Russiese gewapende magte-indeks) 6G3.

Die robuustheid, eenvoud, lae koste en doeltreffendheid van die RPG-7 het dit die mees gebruikte anti-pantserwapen in die wêreld gemaak. Tans gebruik ongeveer 40 lande dié wapen; dit word in verskeie variante deur nege lande vervaardig. Dit is gewild onder onreëlmatige en guerrilla magte. Die RPG is sedert die middel-1960's in byna alle konflikte regoor die wêreld gebruik vanaf die Viëtnamoorlog tot die voortslepende Russies-Oekraïnse oorlog.

Die algemeenste groot variasies wat wyd vervaardig word, is die RPG-7D (десантник – *desantnik* – valskermsoldaat) model, wat in twee dele opgebreek kan word vir makliker dra; en die ligter Chinese Tipe 69 RPG. DIO van Iran vervaardig RPG-7's met olyfgroen handskerms, H&K-pistoolgrepe en 'n kommando-variant.

Die RPG-7 is die eerste keer in 1961 aan die Sowjet-weermag afgelewer en op seksievlak ontplooi. Dit het die RPG-2 vervang, nadat dit duidelik beter as die intermediêre RPG-4-ontwerp tydens toetsing presteer het. Die huidige model wat deur die Russiese Federasie vervaardig word, is die RPG-7V2, wat in staat is om standaard- en dubbele hoë-plofbare anti-tenk (HEAT) rondtes, hoë plofstof/fragmentasie en termobariese plofkoppe, met 'n UP-7V-miktoestel toegerus (gebruik in tandem met die standaard 2.7× PGO-7 optiese visier) om die gebruik van ‘n uitgebreide reeks ammunisie moontlik te maak. Die RPG-7D3 is die ekwivalente valskermsoldaatmodel. Beide die RPG-7V2 en RPG-7D3 is in 2001 deur die Russiese grondmagte in gebruik geneem.

Bibliografie
------------

* Rottman, Gordon L. (2010). *The Rocket Propelled Grenade*. Weapon 2. Osprey Publishing. ISBN 978-1-84908-153-5.
****Annus horribilis**** is 'n Latynse frase wat "verskriklike jaar" beteken. Dit is aanvullend tot **annus mirabilis**, wat "wonderlike jaar" beteken.

Oorsprong van die frase
-----------------------

Die frase "*annus horribilis*" is in 1891 in 'n Anglikaanse publikasie gebruik om 1870 te beskryf, die jaar waarin die Rooms-Katolieke kerk die dogma van pouslike onfeilbaarheid gedefinieer het.

Elizabeth II
------------

Die uitdrukking is deur die Britse koningin Elizabeth II gebruik tydens 'n toespraak op 24 November 1992 by Guildhall wat die veertigste jaar van haar bestyging tot die Britse kroon herdenk het; sy het gesê: 

> 1992 is not a year on which I shall look back with undiluted pleasure. In the words of one of my more sympathetic correspondents, it has turned out to be an *annus horribilis*.
>

Kofi Annan
----------

Kofi Annan, die destydse sekretaris-generaal van die Verenigde Nasies, het die uitdrukking tydens 'n perskonferensie op 21 Desember 2004 gebruik. Hy het reflekteer: "Dit behoef geen betoog nie dat dit 'n besonders moeilike jaar was, en ek is verlig dat hierdie *annus horribilis* tot 'n einde kom."  Sy opmerkings is wyd geïnterpreteer as verwysende na volgehoue bewerings van korrupsie in die VN se Irakse- olie-vir-voedsel-program. Hy het ook omwentelings en geweld in Afghanistan, die Demokratiese Republiek van die Kongo, Irak en Soedan; die voortgaande proses van interne VN-hervorming; en "aanhoudende ... kritiek teen die VN" en homself persoonlik bespreek. Annan se opmerkings het vyf dae gekom voor die dodelikste gebeurtenis van die jaar (en een van die dodelikste natuurrampe in die geskiedenis), die tsoenami in die Indiese Oseaan op 26 Desember 2004.

Sien ook
--------

* Rampjaar, die Nederlandse "rampjaar" van 1672
Die **Biblioteeknetwerk van Wes-Switserland** (Frans: *Réseau des bibliothèques de Suisse occidentale*; **RERO**) is in 1985 deur verskeie groot biblioteke gestig in die Franssprekende streek Romandië in Wes-Switserland. RERO staan vir *Réseau Romand* ("Romand-netwerk").

Dit sluit in die meeste van die akademiese, openbare en gespesialiseerde biblioteke in Switserland. Dit bestuur ’n katalogus van 180 biblioteke vir 50 000 studente van verskeie universiteite.

In 2019 het RERO toegang gebied tot sowat 6,8 miljoen bibliografiese beskrywings vir meer as 10 miljoen dokumente. Die katalogus beskryf 222 400 tydskrifte, insluitende 3 169 elektroniese tydskrifte. RERO ondersteun ook lenings tussen universiteite, ’n digitale biblioteek met gratis toegang en ’n soekstelsel.

| * l
* b
* w
Normdata |
| --- |
| AAG • ACM DL • ADB • AGSA • autores.uy • AWR • BALaT • BIBSYS • Bildindex • BNC • BNE • BNF • Botanis • BPN • CANTIC • CiNii • DAAO • DBLP • DSI • FNZA • GND • HDS • Internasionale Vereniging van Atletiekfederasies • IMDb • ICIA • ISNI • Joconde • KulturNav • LCCN • LIR • LNB • Léonore • MusicBrainz • MGP • NARA • NCL • NDL • NGV • NKC • NLA • NLG • NLI • NLK • NLP • NLR • NSK • NTA • ORCID • PIC • ResearcherID • RERO • RKD • RKDimages ID • RSL • ICCU • SELIBR • SIKART • SNAC • SUDOC • S2AuthorId • TA98 • TDVİA • TE • TePapa • TH • TLS • Trove • ULAN • US Congress • VIAF • WorldCat Identities |

|  |  |
| --- | --- |
| Normdata Edit this at Wikidata | 
* GND: 109060582X
* ISNI: 0000 0001 0326 7390
* RERO: 02-A005399379
* SUDOC: 261915088
* VIAF: 154184654
* WorldCat Identities: viaf-154184654

 |
'n **Voegwoord**, of **konjunksie**, is 'n woord wat gebruik word om sinne saam te voeg.

Voorbeeld
---------

As voorbeeld, kyk na die volgende twee sinne:

Tania is siek.
Sy het skool toe gekom.
'n Voegwoord is nodig om die twee sinne as een sin te skryf. Byvoorbeeld:

Tania is siek, *maar* sy het skool toe gekom.

Betekenis
---------

Voegwoorde lyk gewoonlik kort en onbeduidend, maar het 'n groot invloed op die betekenis van die sin. Vergelyk byvoorbeeld die volgende drie sinne:

Hy *nog* sy hou van Hans.
Ek *en* hy hou van Hans.
Ek *of* hy hou van Hans.

Afrikaanse voegwoorde
---------------------

Die Afrikaanse voegwoorde is:

* en
* of
* asof
* maar, dag
* nog
* dus, derhalwe
* daarom
* (deur)dat
* terwyl
* omdat, aangesien, want, daar
* sodat
* sedert
* nadat

* voordat
* totdat
* toe
* sodra
* as, soos
* as... dan
* sonder dat
* behalwe
* hoewel, ofskoon
* mits
* tensy

Indeling volgens funksie
------------------------

Voegwoorde kan volgens hulle funksie as volg ingedeel word:

* Tydigheid (*terwyl*, *nadat* en *voordat*)
* Redegewend (*omdat*, *want*).
* Beperkend (*behalwe*)
* Vergelykend (*soos, asof*)
* Disjunktief (*of*)
* Toegewend (*hoewel, ofskoon*)
* Voorwaardelik (*as*, *indien*, *mits*, *tensy*)

Gebruik van die komma
---------------------

'n Komma word meestal voor 'n voegwoord wat twee sinne verbind geplaas. Die uitsondering is 'dat' en 'en'. As die voegwoord 'of' in 'n neweskikkende hoedanigheid gebruik word, verval die komma in verreweg die meeste gevalle ook.

Kyk ook
-------

* Bywoord
* Selfstandige naamwoord
* Byvoeglike naamwoord
* Werkwoord
* Lidwoord
* Dieregeluide, werkwoorde wat die klanke van diere beskryf.
* Trappe van vergelyking
* Intensiewe

|  |  |
| --- | --- |
|  | Sien ***voegwoord*** in Wiktionary, die vrye woordeboek. |

|  |  |
| --- | --- |
| Normdata Edit this at Wikidata | 
* BNF: cb12289761r (data)
* LCCN: sh85056277
* NDL: 00576467

 |
**Bryde se walvis** (*Balaenoptera brydei*) is die onbekendste en in baie opsigte die mees ongewone vinwalvis. Hierdie walvisse is klein (in vergelyking met ander vinwalvisse) en weeg nie meer as 25 ton nie. Hulle verkies ook matige en tropiese waters, in vergelyking met die ander vinwalvisse, wat ook volop in poolstreke is. Hierdie walvisse word ook nader aan die kus aangetref en, alhoewel hulle die karakteristieke baardplate besit wat deur baardwalvisse gebruik word om baie klein diertjies mee te vang, bestaan hulle dieet hoofsaaklik uit vis, veral ansjovis en haring.

Hulle is wydverspreid in tropiese en subtropiese waters, met 'n afsonderlike, dwergspesie wat in die tropiese waters van die Westelike Stille Oseaan en Suid-Oos-Asië aangetref word. Die walvis is vernoem na Johan Bryde (1858 – 1925) wat vroeg in die 20ste eeu die Sweedse konsul in Suid-Afrika was.

Sien ook
--------

* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes
Mariner 3
**Mariner 3** (saam met Mariner 4 bekend as **Mariner–Mars 1964**) was een van twee identiese ruimtetuie wat die diepruimte moes verken en is gebou deur die *Jet Propulsion Laboratory* (JPL) vir NASA se Mariner-Mars 1964 1964 projek. Die doel van die projek was om twee nabyvlugte verby Mars te onderneem om wetenskaplike waarnemings te doen en inligting oor tussen planetêre ruimte en die ruimte rondom Mars terug te stuur na die aarde. Die inligting sou bestaan het uit televisie beelde van Mars se oppervlakte en radio-okkultasie data van die ruimtetuig soos dit geaffekteer word deur Mars se atmosfeer terug na die aarde. Dit was die derde van tien ruimtetuie van die Mariner-program.

Mariner 2 was net 'n veranderde *Ranger* maan verkenningstuig terwyl Mariner 3 'n nuwe, groter romp met vier sonkragpanele, 'n televisie kamera en bykomende instrumentasie aan boord gehad het. Omrede die tuig nou swaarder was, is die nuwe Agena D fase vuurpyl in stede van die Agena B gebruik. Mariner 3 het ook 'n nuwe en groter glasvesel vrag mantel gehad. Daar was twee lanseer areas vir die Atlas-Agenavuurpyle by Kaap Canaveral, LC-13 het eerste beskikbaar geword nadat die Amerikaanse Lugmag se Vela-satelliet in Julie 1964 gelanseer is. Atlas lanseertuig 289D was op die lanseer area opgerig op 17 Augustus met die bystand Mariner verkenningstuig en vuurpyl (Atlas 288D) opgerig op LC-12 op 28 September.

Mariner 3 is gelanseer om 2.22 NM Oos-Amerikaanse Tyd op 5 November 1964 van Kaap Canaveral Lugmagbasis se LC-13 kompleks. Na 'n suksesvolle eerste fase, het die Agena suksesvol ontbrand om die tuig in 'n baan te plaas na Mars. Een uur na lansering is die eerste telemetrie seine vanaf Mariner 3 ontvang. Die seine het aangedui dat al die wetenskaplike instrumente aan boord korrek gewerk het maar dat die sonkragpanele nie gewerk het nie. Die beheerders in die grondbasis het, onseker van die werklike probleem, 'n beheersein na die tuig gestuur dat die giroskope afskakel om elektrisiteit te spaar terwyl hulle probeer vasstel wat werklik verkeerd is. Uit die telemetrie data het dit gebleik dat of die Agena of die vrag mantel nie ontkoppel het nie, maar 'n onder normale snelheid het aangedui dat die mantel nie ontkoppel het nie. 'n Beheersein was gestuur na Mariner 3 om die mantel te ontkoppel maar niks het gebeur nie. Die beheerders het daaraan gedink om Mariner 3 se vuurpyle af te vuur om die mantel weg te blaas maar hulle het uit tyd het gehardloop want agt ure na lansering het die batterye pap geraak en die sending het amptelik tot 'n einde gekom. Selfs al kon die mantel verwyder word, sou die sending misluk het omrede die lae snelheid tot gevolg sou gehad het dat Mariner 3 Mars met miljoene kilometers sou mis het.

Drie weke later, op 28 November 1964 is Mariner 4 suksesvol gelanseer vir sy 7½-maande tog na Mars.

Instrumente
-----------

Die instrumente aanboord van Mariner 3 sluit die volgende in:

1. Televisie kamera
2. Magnetometer
3. Sonplasma-sondeerder
4. Kosmiese teleskoop
5. Van Allen radiasie uitstraling bespeurder
6. Ioniseringkamer
7. Kosmiese stofbespeurder
Die **wolkwassie** (*Sorocephalus capitatus*) is 'n blomdraende struik wat tot die genus *Sorocephalus* behoort en deel van die fynbos vorm. Die plant is endemies aan die Wes-Kaap waar dit voorkom op die Piketberg en Onderboskloof in die Koue Bokkeveld.

Die struik word slegs 80 cm hoog, neig om uit te sprei en blom van September tot Februarie. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in sanderige kolle tussen sandsteen op hoogtes van 910 - 1200 m.

In Engels staan die struik as die *Woolly clusterhead* bekend.

Sien ook
--------

* Alfabetiese lys van Suid-Afrikaanse bome

Bronne
------

* REDLIST Sanbi
* Biodiversityexplorer
* Protea Atlas
* Plants of the World Online

|  |  |
| --- | --- |
| Taksondatabasisse | 
* Wd: Q18083676
* GBIF: 3996131
* iNaturalist: 594609
* IPNI: 706680-1
* IUCN: 113240119
* Plant List: tro-26500163
* Tropicos: 26500163

 |
**Kasama** is die hoofstad van Zambië se Noordelike Provinsie en is geleë op die sentraal-suidelike Afrika-hoogland, sowat 1 400 m bo seespieël.

Die stad het tydens die jare sewentig en tagtig vinnig uitgebrei weens bouwerk aan die Tanzara-spoorlyn en die teer van die Great North Road van Mpika deur Kasama tot by Mpala. Die dorp lê aan 'n padnetwerk wat ook strek tot by die Luapula-provinsie in die weste, Mporokosa in die noordweste, Isoka in die ooste en Kayambi in die noordooste. Gevolglik is Kasama 'n belangrike handelsentrum met banke, markte, dienste en 'n lughawe.

Bemba-hartland
--------------

Kasama is in die hartland van die Bemba-stam geleë. Hulle opperhoof, hoofman Chitimukulu, se setel is 9 km van die Malole-sendingstasie sowat 50 km van die middedorp van Kasama geleë. Van 1898 tot 1899 het 'n krisis ontstaan oor die opvolger van die stam se hoofman ontstaan, wat daartoe gelei het dat biskop Joseph (Moto Moto) Dupont die reg by die Bemba-hoofmanne verkry het om die gebied onder die beheer van die Britse koloniale administrateur van noordoostelike Rhodesië, Robert Codrington, te plaas. Cordrington het 'n boma op Kasama opgerig en die dorp se sentrale ligging en die nabyheid aan die hof van die Bemba-opperhoof het daartoe gelei dat dit uiteindelik die grootste en belangrikste dorp in die noordoostelike lob van die latere Noord-Rhodesië en uiteindelik Zambië geword het.

Eerste Wêreldoorlog
-------------------

Aan die einde van die Eerste Wêreldoorlog, toe die dorp uit 'n paar regeringskantore en 'n tiental winkels bestaan het, is die klein Britse bevolking inderhaas ontruim toe hulle te hore gekom het van 'n voorgenome verrassingsaanval deur die Duits-Oos-Afrikaleër onder aanvoering van generaal Paul von Lettow-Vorbeck. Die Duitsers was onbewus van die einde van die oorlog die vorige dag in Europa en het die verlate dorp op 12 November 1918 beset. Van hier het hulle suidwes beweeg en twee dae later tot 'n skietstilstand ingewillig toe hulle hoor die Duitsers het oorgegee in Europa.

Bevolking
---------

Die dorp se bevolking het van 1990, toe dit 47 653 was, meer as verdubbel tot 2009 se beraamde 107 405. Anders as in Lusaka, Livingstone, Kabwe en die dorpe en stede van die Koperstreek, het Kasama nog nooit 'n noemenswaardige wit bevolking gehad nie. Trouens, selfs in die laat jare vyftig, toe die land se wit bevolking sy hoogtepunt van byna 80 000 bereik het, het hier net 350 wittes gewoon.

Besienswaardighede
------------------

Die omliggende omgewing staan bekend om sy Steentydrotskuns. Die Chishimba-watervalle is ook in die omgewing.

Bronne
------

* Gordon-Brown, A. *The Year Book and Guide to Southern Africa*, Howard Timmins, Cape Town, 1965.
* Onlangse bevolkingsyfer van World-Gazetteer.com*[dooie skakel]*

|  |  |
| --- | --- |
| Normdata Edit this at Wikidata | 
* LCCN: n81011470
* VIAF: 167786942
* WorldCat Identities (via VIAF): 167786942

 |
Volmelk (links) en karringmelk (regs)
Karringmelk is 'n belangrike bestanddeel vir 'n verskeidenheid soet nageregte soos karringmelkpastei (hier bedien met vrugte en 'n bros pekanneutkors)
**Karringmelk** is 'n geurige, suur melkdrank wat as neweproduk van bottervervaardiging ontstaan. Danksy die baie lae vetgehalte van minder as een persent is karringmelk een van die gesondste suiwelprodukte en 'n belangrike bron van proteïne, kalsium, die vitamienaanvuller lesitien en melksuiker (laktose).

Geskiedenis
-----------

Karringmelk word reeds sowat 4 500 jaar gelede in Indië, Mesopotamië en Egipte vervaardig. Gewoonlik is melk in houers, wat van bokleer, erdewerk of pampoene gemaak is, geskud tot die room (die bottervet) van die melk begin afskei. Die bottervet is daarna geklits en geknee totdat botter ontstaan - en tegelykertyd karringmelk begin uitvloei.

Karringmelk staan vroeg reeds as 'n verfrissende melkdrank bekend.

Later word bottervate gebruik om botter te vervaardig. Vandag word karringmelk op 'n meer higiëniese manier in houers van vlekvrye staal industrieel vervaardig. Vir 'n lang tyd kon karringmelk egter slegs binne 'n paar dae na sy bereiding geniet word, aangesien die laktobakterië die karringmelk vinnig begin versuur.

Teen die jaar 1970 begin 'n Duitse suiwelfabriek daarmee om eerder soetroom as suurroom vir die vervaardiging van karringmelk te gebruik en kan sodoende die houbaarheid van karringmelk tot sowat vier weke verleng. Met hierdie metode word soetroom-karringmelk versigtig verhit en deur middel van verdamping ontwater. Deur byvoeging van spesiale laktobakterië word die kenmerkende geurige, suur smaak van karringmelk verkry.

### Karringmelk as skoonheidsmiddel

Karringmelk is ook 'n gewilde skoonheidsmiddel, wat velprobleme kan versag. Die suurstof en swael van die karringmelkproteïene is byvoorbeeld noodsaaklik vir 'n gesonde, gladde vel.

Uitwendig aangewend, is karringmelk 'n geskikte natuurproduk om die vel skoon te maak en die seer van sonbrand uit te trek. Saam met eierwit dien karringmelk as 'n natuurlike skoonheidsmasker.

### Karringmelk as bleekmiddel

Nog tot en met 1770 is linne uitsluitlik met karringmelk gebleek. Karringmelk (dikwels vermeng met suurlemoensap) kan as natuurlike en ongiftige bleekmiddel vir beide katoen en linne gebruik word.
**Robin Hawkins** is in 1954 in Durban gebore. Hy gaan daar skool in die drie Port Natalskole, waar sy ma Afrikaans gee. Hy is bekend as skrywer.

Lewe en Werk
------------

Hierna studeer hy verder aan die Universiteite van Natal en Stellenbosch. Op Stellenbosch is hy lid van die Letterkundige Laboratorium van D.J. Opperman. Sy grootste belangstelling is in musiek en hy stig verskeie musiekgroepe, waaronder S#ARP, The Banned, wat later hulle naam na Cold Front verander, The Poison Kandie Gang en uiteindelik Artvark. By Artvark is die digter Willem S. van der Merwe een van die groeplede. Robin komponeer musiek, skryf lirieke en speel klavier, baskitaar, tromme en elektriese klawerbord. Hy bly in Rondebosch in Kaapstad.

Skryfwerk
---------

Terwyl hy nog op skool is begin hy gedigte skryf in beide Engels en Afrikaans. Sy tweetalige toneelstuk "*The lucky dip*" verwerf in 1976 die wisselbeker vir die beste produksie by die USAT-fees op Stellenbosch. Sy verse word in 1984 in "*Visier*" opgeneem, waar die militêre wêreld die agtergrond van ’n aantal daarvan vorm en die toonaard dikwels harde sinisme is. Die gedig "*maandans in die voorhuis*" is ’n hoogtepunt met sy byeentrek van skerwe uit verskeie gebroke wêrelde. Hy gee nie ’n selfstandige bundel uit nie en publiseer hierna sy werk op die Internet. Later neem Gerrit Komrij van sy gedigte op in die bloemlesing "*Die Afrikaanse poësie in ’n duisend en enkele gedigte*".

Bronne
------

### Boeke

* Kannemeyer, J.C. "D.J. Opperman: ’n Biografie", Human & Rousseau, Kaapstad en Pretoria, Eerste uitgawe 1986
* Kannemeyer, J.C. "Die Afrikaanse literatuur 1652-2004", Human & Rousseau, Kaapstad en Pretoria, Eerste uitgawe 2005

### Tydskrifte en Koerante

* Hawkins, Robin "‘Terroris’ se taal nie goed genoeg" "Die Burger" 23 Oktober 2000

### Internet

* Joubert, Emile Die Burger:
* Joubert, Emile Die Burger:

### Resensies

#### Visier

* Brink, André P. "Rapport" 3 Februarie 1985
* Cloete, T.T. "Tydskrif vir Letterkunde" Jaargang 23 no. 2, Mei 1985
* Grové, A.P. "Tydskrif vir Geesteswetenskappe" Jaargang 25 no. 3, September 1985
* Le Roux, André "Die Burger" 31 Januarie 1985

|  |  |
| --- | --- |
| Normdata Edit this at Wikidata | 
* WorldCat Identities: lccn-nb99001523

 |
**Marinus Wijnbeek** (28 Augustus 1939 – 2 Augustus 2020) was 'n wetenskaponderwyser en - lektor, hoof en stigter van die destydse Kempton Park Tegniese Kollege, hoof en stigter van die destydse Technikon Noord-Transvaal, joernalis van die SAUK en televisie-aanbieder. Gedurende die begin van televisie in Suid-Afrika het hy die gewilde Afrikaanse wetenskapprogram "Die Brandkluis" vir kinders aangebied. Die program is in 1979 uitgesaai.

Wijnbeek is in Den Haag, Nederland gebore en het in 1949 saam met sy ouers na Suid-Afrika geïmmigreer. Sy ouers het Afrikaans hul huistaal gemaak en die kinders ook in Afrikaans opgevoed. Hy het 'n BSc-graad met chemie en fisika as hoofvakke aan die Potchefstroomse Universiteit verwerf. Later sou 'n BA-graad met geskiedenis en staatsleer as hoofvakke volg, asook 'n honneurs in staatsleer aan die Randse Afrikaanse Universiteit. 

Hy was vir nege jaar betrokke in die onderwys en het daarna by die SAUK se nuusdiens gewerk as wetenskapredakteur. In September 1996 het hy saam met sy vrou Annatjie na Nederland geïmmigreer, waar hy tot met sy afsterwe gewoon het.
Sixel (heel links) saam met die regisseur en spelers van *Mad Max: Fury Road* op 2015 se Cannes-rolprentfees.
**Margaret Sixel** is ’n Australiese rolprentredigeerder wat in Suid-Afrika gebore is. Sy het al in verskeie genres gewerk, soos dokumentêre, lewende-aksie-kortprente, animasiekomedies en epiese aksieflieks. Haar ouers, Harry and Joan Sixel, woon in Constantia, Kaapstad.

Loopbaan
--------

Sixel het rolprentredigering in Australië gestudeer en in 1989 ’n spesialissertifikaat behaal. Sy is die bekendste vir haar werk aan rolprente soos *Babe: Pig in the City* (1998), *Happy Feet* (2006) en *Mad Max: Fury Road* (2015). Vir laasgenoemde het sy in 2016 die Oscar gewen vir beste rolprentredigering. 

Sy is in 1995 met die regisseur van *Mad Max: Fury Road*, George Miller, getroud. Toe sy in 2012 aan dié fliek begin werk, het iemand Miller gevra hoekom hy sy vrou die prent laat redigeer. Hy het geantwoord dis omdat sy nog nooit ’n aksieprent geredigeer het nie; as hy "die gewone soort ouens" vra om dit te doen, "sal die prent nes enige ander aksiefliek lyk".
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |



 

10 m
3 m
     *Tyrannosaurus rex*
     *Tarbosaurus bataar*
     *Albertosaurus sarcophagus*
     *Daspletosaurus torosus*
     *Gorgosaurus libratus*

Die grootte van verskeie soorte tirannosourides in vergelyking met die mens. *(bron)*


***Tarbosaurus*** ("angswekkende akkedis") was ’n genus Tyrannosauridae-dinosourusse wat sowat 70 miljoen jaar gelede tydens die Laat Kryt-periode in Asië voorgekom het. Fossiele is in Mongolië ontdek en brokstukke in China.

Hoewel ’n paar spesies al genoem is, erken paleontoloë net een, *T. bataar*. Sommige kenners beskou dit as ’n Asiatiese verteenwoordiger van die Noord-Amerikaanse genus *Tyrannosaurus*. *Tarbosaurus* en *Tyrannosaurus* stem baie ooreen, as hulle nie taksonomiese sinonieme is nie. Sommige wetenskaplikes meen *Alioramus*, ook van Mongolië, is *Tarbosaurus* se naaste verwant.

Soos die meeste bekende tirannosourides was die **tarbosourus** ’n groot tweevoetige roofdier wat tot 6 ton geweeg en sowat 60 groot tande gehad het. Dit het ’n unieke sluitmeganisme in sy onderkaak gehad en die kleinste voorpote in vergelyking met die res van sy liggaam van alle tirannosourides.

Hy was in sy welige habitat aan die bopunt van sy voedselketting en het moontlik ander groter dinosourusse soos *Saurolophus* of *Nemegtosaurus* gejag. Daar is tientalle fossiele gevind, insluitende verskeie volledige skedels en skelette.

|  |  |
| --- | --- |
| Taksondatabasisse | 
* Wd: Q2491
* EoL: 4433641
* Fossilworks: 53224
* GBIF: 4822629
* iNaturalist: 554388

 |
**Margaret Agnes Keay**  DBE (11 Junie 1911 - 26 Oktober 1998), was 'n Suid-Afrikaans gebore Britse plantpatoloog. Sy het 'n rol gespeel in die ontwikkeling van opvoedkundige instellings in Afrika en deur middel van aktivisme en finansiële programme gefokus op die opleiding van meisies en vroue in Afrika.

Lewe en loopbaan
----------------

Keay is op 11 Junie 1911 in Pretoria gebore, die enigste kind van Skotse ouers. Haar pa was onder-sekretaris vir geregtigheid in die Unie van Suid-Afrika. Haar vroeë skoolopleiding was aan die Kollegiale Meisieskool in Port Elizabeth. Sy het 'n BSc in Plantkunde en 'n Sekondêre onderwysersertifikaat (met lof) aan die Universiteit van Kaapstad behaal.

 'n Vlasplant
In 1934 het sy 'n navorsingsstudent geword in mikologie en plantpatologie aan Newnham Kollege, Cambridge onder F.T. Brooks. In 1943 is sy aangestel as 'n dosent aan die Universiteit van Reading, Engeland. Sy het ook tyd in Norfolk, Engeland deurgebring waartydens sy ondersoek gedoen het na siektes in vlas, wat vir valskermharnase gebruik is. Na die Tweede Wêreldoorlog het sy teruggekeer na die Cambridge Universiteit van Landbou waar sy aan die statebond se aartappelversameling gewerk het.

 Aartappelplante op 'n landery
Tydens hierdie jare kon vroue slegs Girton Kollege of Newnham Kollege in Cambridge bywoon. Keay het by 'n veldtoggroep aangesluit om meer van die kolleges vir vroue te open. Murray Edwards Kollege (wat toe net "New Hall" genoem was) en Lucy Cavendish Kollege wat beide slegs vir vroulike studente was, is kort daarna geopen.

In 1954 het sy na Uganda vertrek, waar sy aangestel is as leser in landboukundige plantkunde aan die Fakulteit Landbou van Makerere Kollege (nou Makere Universiteit) in Kampala. In 1960 is sy as departementshoof aangestel en in 1962 as Dekaan van die Fakulteit van Landbou. In haar tyd in Uganda het sy gehelp om 'n beursfonds te stig vir die sekondêre opleiding van meisies in Uganda. Sy was ook 'n lid van die Uganda-stigting vir Blindes.

In 1964 het sy na Nigerië verhuis waar sy as senior plantpatoloog by die Instituut vir Landbounavorsing van die Ahmadu Bello Universiteit aangestel is. Sy het lesings in klimatologie; plantmorfologie en -patologie; en die plantkunde van Oos-Afrikaanse gewasplante aangebied. Vanaf 1968 is sy aangestel as professor en departementshoof van oesbeskerming.

Keay het in 1971 op 60-jarige ouderdom haar pos by die Universiteit van Ahmadu Bello opgesê en oorgeskuif na Wye College, Kent. In 1972 is sy aangestel as dekaan van vrouestudente by Wye College en is 'n DBE toegeken. Sy het in 1976 afgetree en verskuif na die Departement van Toegepaste Biologie in Cambridge tot sy sluiting in 1989. Sy is in 1998 in Cambridge oorlede.
Watsonia marginata

**Margaret Lawder** (1900 – 1983) was 'n Ierse en Suid-Afrikaanse plantkundige bekend vir haar bewaringswerk. In 1922 het sy op 22-jarige ouderdom geëmigreer na die Kaap die Goeie Hoop met haar man Edward Francis Lawder RN en hulle het amptelike plantversamelaars geword vir die  Kirstenbosch Nasionale Botaniese Tuin in Kaapstad. Edward het foto's van die blomme geneem en Margaret het die beskrywings van hulle geskryf.

Kirstenbosch Botaniese Tuin (April 2013)
Hulle het artikels bygedra tot die *Journal of the Botanical Society* beide voor en na dit *Veld & Flora* hernoem was. Hulle het ook artikels oor Kaapse plante aan ander Suid-Afrikaanse- en internasionale joernale bygedra.

Lawder het op Leliefonteinplaas geleef in die  Klein Drakenstein gebied. Sy het die kweek van *Watsonia marginata*, 'n plant wat endemies aan Leliefonteinplaas is, aangemoedig.

In 1931 was sy een van die stigterslede van die Paarl Verfraaiendegenootskap toe die gebied met uitheemse plantegroei oorweldig is. Hulle het 'n inheemse tuin gevestig in 'n gedeelte van die Paarlberg Natuurreservaat, bekend as Meulwater Wildblomreservaat. Sy was ook 'n stigterslid en die eerste president van die landtuinklub (in Engels: Country Garden Club) in die Paarl-distrik.

Sy was aktief betrokke by plantkunde tot haar dood in 1983.